OnePlus के सीईओ पीट लाउ ने कंपनी के अगले फ्लैगशिप स्मार्टफोन OnePlus 6T के पहले कैमरा सैंपल को साझा किया है। कंपनी ने हाल ही में इस फोन के लॉन्च इवेंट की तारीख बदलकर 29 अक्टूबर कर दी थी। ऐसा ऐप्पल के 30 अक्टूबर के लॉन्च इवेंट के मद्देनज़र किया गया है। लॉन्च इवेंट से पहले पीट लाउ ने वनप्लस 6टी के कैमरे से कम रोशनी में कैपचर की गई तस्वीर साझा की है। बता दें कि OnePlus का अगला हैंडसेट वनप्लस 6 का मिड-ईयर का अपग्रेड है। यानी डिज़ाइन और हार्डवेयर स्पेसिफिकेशन में बहुत बड़ा बदलाव नहीं देखने को मिलेगा। हालांकि, यह ऑप्टिकल इन-डिस्प्ले फिंगरप्रिंट सेंसर, वाटरड्रॉप स्टाइल डिस्प्ले नॉच और कई नए फीचर के साथ आएगा। अब लॉन्च इवेंट से पहले कंपनी के अधिकारी ने हमें OnePlus 6T की कैमरा परफॉर्मेंस की झलक दी है।